ddrg/super_eurlex huggingface dataset:
13.

Kad įvykdytų savo plataus masto įgaliojimus, Institucija parengė daugiametę IT strategiją ir jos įgyvendinimo planą (apimančius duomenų standartizavimo, rinkimo, saugojimo ir analizės sprendimus ir internetines komunikacijų ir bendradarbiavimo priemones). EIOPA pripažįsta, kad šioms biudžeto III antraštinės dalies iniciatyvoms skirtų, iš 2013 m. į 2014 m. perkeltų asignavimų procentinė dalis buvo didelė. Tačiau tai lėmė daugiametis darbo pobūdis, trumpi terminai (kuriuos iš esmės lėmė direktyvos „Mokumas II“ terminai), sudėtingos ir ilgai trunkančios šios srities viešųjų pirkimų procedūros ir būtinybė užtikrinti veiklos tęstinumą. Tačiau šie perkelti įsipareigojimai yra kritiškai svarbūs tolesniam IT plano įgyvendinimui per nustatytą laiką, todėl jų įvykdymo lygis vėl bus labai aukštas kaip ir pastaraisiais metais. Ateinančiais metais perkeliamų asignavimų lygį padės sumažinti šios priemonės: 1) didesnis EIOPA IT pajėgumas (likusius didelius IT projektus numatoma užbaigti 2015 m. pabaigoje) ir 2) patikimesni finansų ir biudžeto valdymo procesai (tarp kurių – biudžeto ir viešųjų pirkimų procesų įtraukimas į bendrąją EIOPA planavimo ir koordinavimo veiklą).
12.

2012 m. bendras įsipareigotų asignavimų lygis siekė 93 %, o tai rodo, kad įsipareigojimai buvo prisiimti laiku. Tačiau į 2013 m. perkeltų įsipareigotų asignavimų lygis buvo aukštas – jis siekė 36,7 milijono eurų (19 % visų įsipareigotų asignavimų), iš kurių 21,7 milijono eurų buvo susiję su II antraštine dalimi (administracinės išlaidos), o 14,1 milijono eurų – su III antraštine dalimi (veiklos išlaidos). Pagrindinė aukštą perkėlimų lygį sąlygojusi priežastis buvo ta, kad buvo vėlai gautos 2012 m. pristatytų prekių ir suteiktų paslaugų sąskaitos faktūros. Kalbant konkrečiau, II antraštinės dalies atveju aukštą perkėlimų lygį taip pat sąlygojo nemažas skaičius daugiamečių sutarčių, susijusių su naujo Tarnybos pastato statyba (6,09 milijono eurų) ir tobulinamų IT priemonių viešaisiais pirkimais (7,67 milijono eurų). III antraštinės dalies atveju perkėlimai buvo didžia dalimi susiję su bendradarbiavimo susitarimais, pasirašytais su valstybėmis narėmis, kurių išlaidų deklaracijos turėjo būti pateiktos tik 2013 m. (8,13 milijono eurų). Be to, paskutiniais 2012 m. mėnesiais buvo užsakyta vertimo raštu paslaugų (už 5,43 milijonus eurų), už kurias turėjo būti sumokėta tik 2013 m.
16.

F4E veiklai taikomos dvi skirtingos kontrolės sistemos: a) ES vidaus kontrolės standartai ir b) ITER kokybės reikalavimai, parengti siekiant užtikrinti ITER projekto sėkmę ir vykdyti Prancūzijos branduolinio saugumo institucijos reikalavimus. F4E stengiasi laikytis šių standartų ir reikalavimų pasitelkdama vieną visai F4E veiklai taikomą valdymo sistemą, apimančią strategijas, procesus, procedūras ir kita. Antrame 2010 m. pusmetyje F4E direktorius parengė valdymo gerinimo planą, kuriame daugiausia dėmesio skiriama projektų valdymui ir kitiems esminiams procesams. Jau imtasi nemažai priemonių projektų valdymo sistemai patobulinti, pasitelkiant pramonės (projektų) valdymo specialistus iš išorės. Šie patobulinimai padės geriau planuoti biudžetą, nustatyti nuokrypius ir išimtis bei prevencinius ir taisomuosius veiksmus, siekiant tobulinti biudžeto vykdymą ir apriboti ITER įgyvendinti skiriamą ES įnašą. Įgyvendinimą numatyta baigti 2012 m. pabaigoje. Be to, F4E vadovybė atsižvelgė į F4E vidaus auditoriaus ir Audito Rūmų rekomendacijas. Atskiriant veiklos ir finansų sritis, naujajame Biudžeto ir finansų skyriuje perskirstytos ir sustiprintos finansinės funkcijos, įskaitant kontrolės funkcijas (ex post, finansų audito ir priežiūros ir kt.). 2011 m. užpildyti visi vidurinės ir aukščiausios grandies vadovų etatai ir Biudžeto ir finansų skyriaus gretas papildė nauji patyrę darbuotojai, būtent ES srities darbo patirties ir žinių turintys aukštos kvalifikacijos kontrolės pareigūnai. Dėl finansinių grandinių audito reikėtų pastebėti, kad pirmame 2012 m. ketvirtyje Biudžeto ir finansų skyrius įvertino finansinių grandinių audito veiksmų plano įgyvendinimo lygį. Atlikus vertinimą nustatyta, kad įgyvendinta beveik 86 % veiksmų.
2011 (2010) m. rezultatai ir suteiktos paslaugos

Naudojant grėsmių sekimo priemonę (Threat Tracking Tool – TTT), nustatytos 64 (1) (93) grėsmės sveikatai; 331 (52) adresatui nusiųstos 52 savaitinės užkrečiamų ligų grėsmių ataskaitos; Pagalba epidemiologinės analizės tarnyboms surengiant 3 (5) didelį žmonių skaičių pritraukiančius renginius; Be to, buvo stebimi 5 (5) išskirtinio pobūdžio / visuotinės svarbos renginiai; Parengta 17 (32) pirminių grėsmės įvertinimų ir 11 (10) papildymų; Surengtos 2 (3) imitavimo pratybos, siekiant patikrinti ir pagerinti parengtį ir atsaką užkrečiamoms ligoms; 98 (80) narių apmokyta įgyvendinant Europos intervencinės epidemiologijos mokymo programą (European Programme for Intervention Epidemiology Training – EPIET); Įgyvendinant Europos viešosios sveikatos mikrobiologijos srityje mokymo programą (European Public Health Microbiology Training – EUPHEM), apmokyti 8 (6) nariai; Europos ligų prevencijos ir kontrolės centro trumpuose mokymo moduliuose dalyvavo 181 (106) valstybinio sveikatos sektoriaus ekspertas iš 30 ES-EEE šalių; Centro žiniatinklio portalą aplankė 500 000 lankytojų (495 000, įdiegta nauja statistikos sistema); Paskelbtos 122 (35) mokslinės publikacijos; Surengta ketvirtoji Europos supratimo apie antibiotikus diena (European Antibiotic Awareness Day), kurioje dalyvavo 37 (36) šalys; TESSy duomenų bazėse – 11,2 (9,8) milijono unikalių įrašų; 845 (628) aktyvūs naudotojai iš 53 šalių Sustiprinta priežiūra; 2011 m. pabaigoje į Centro veiklą įtraukta 15 (11) iš 17 tikslinių priežiūros tinklų; Paskelbta metinė epidemiologinė ataskaita; Paskelbtos metinės ataskaitos apie tuberkuliozę, ŽIV / AIDS ir antimikrobinį atsparumą; 32 (38) savaitiniai gripo biuleteniai / savaitinės 2011 m. gripo priežiūros apžvalgos; Suinteresuotųjų šalių prašymu parengtos 27 (20) mokslinės nuomonės; 2011 m. lapkričio 6–8 d. Stokholme surengta penktoji Europos taikomosios užkrečiamųjų ligų epidemiologijos mokslinė konferencija (European Scientific Conference on Applied Infectious Disease Epidemiology – ESCAIDE), kurioje dalyvavo daugiau nei 500 (562) dalyvių; Surengta trečioji konferencija „Eurovakcina“, kurioje dalyvavo 1 000(600) dalyvių; Skelbtas savaitinis mokslinis žurnalas „Eurosurveillance“, susilaukęs 13 302(1 665) prenumeratorių internetu;
15.

2010 m. gruodžio 31 d. Tarnybos turėtos grynosios lėšos apėmė 67 milijonus eurų, kurie gauti iš klientų avansinių mokėjimų, ir iš 2010 m. į 2011 m. perkeltas sumas, todėl šios sumos negalima laikyti Tarnybos biudžeto perviršiumi (2009 m. atitinkama suma buvo 72 milijonai eurų). Dėl to remdamasi Biudžeto komiteto (pagal Audito Rūmų rekomendacijas) patvirtinta iždo valdymo politika, Tarnyba savo lėšas laiko centriniuose bankuose, trijų „A“ reitingą turinčiuose bankuose ir kituose aukštai vertinamuose tarptautiniuose bankuose. Be to, Biudžeto komitetui šiuo klausimu teikiamos metinės ataskaitos. Kalbant apie sukauptą biudžeto lėšų perviršį metų pabaigoje, reikia pasakyti, kad Tarnyba 2005 ir 2009 m. mažino mokesčius ir tai padidino pajamas iš BPŽ mokesčių atitinkamai 24 ir 30 proc. (remiantis biudžete nurodytomis sumomis). Toliau nurodytos priemonės leis iš esmės sumažinti sukauptą biudžeto perviršį: Pirmiausia, siekiant įgyvendinti Administracinės tarybos ir biudžeto institucijos 2011 m. gegužės mėnesį patvirtintą strateginį planą, kuriuo siekiama organizacinio tobulėjimo ir tarptautinio bendradarbiavimo, reikia investuoti 129 milijonus eurų. Strateginiam planui įgyvendinti reikalingos investicijos pasiskirsto taip: 69 milijonų eurų pastatams, 40 milijonų – bendradarbiavimo fondui ir dar 4 milijonų eurų IT sistemos ir kitų sprendimų, padėsiančių pasiekti minėtų tikslų, modernizavimui ir paprastinimui. Antra, biudžeto balanso taip pat padės pasiekti Komisijos rengiami nauji teisės aktų pasiūlymai, kuriais siekiama peržiūrėti ES prekių ženklų teisės aktus ir politinį susitarimą, pagal kurį 50 proc. iš registracijos galiojimo pratęsimo mokesčio gaunamų lėšų būtų skiriama nacionalinių prekių ženklų tarnybų bendradarbiavimui, siekiant stiprinti jų praktikos ir priemonių prekių ženklų ir dizainų srityje suderinimą vartotojų naudai (žr. 2010 m. gegužės 25 d. Tarybos išvadas dėl būsimo ES prekių ženklų sistemos patikslinimo). Trečia, Komisija svarsto galimybę įvesti Tarnybos finansinės situacijos vertinimo kas dvejus metus mechanizmą. Ketvirta, Tarnyba yra pasirengusi tapti visos ES interesus ginančia ES intelektinės nuosavybės agentūra ir sukurti galutinių vartotojų interesams tarnaujantį Europos nacionalinių tarnybų tinklą. Atsižvelgiant į pirmiau išdėstytą informaciją, Komisija ir Tarnyba neseniai pasirašė susitarimo memorandumą, kuris Tarnybai suteikia įgaliojimus vykdyti tam tikrą veiklą, susijusią su Europos prekių klastojimo ir piratavimo stebėsenos centro darbu. Komisija inicijavo teisės akto pasiūlymą (COM(2011) 288), kad Stebėsenos centro įgaliojimai būtų perleisti Tarnybai siekiant išvengti ES agentūrų darbo dubliavimo. Apskaičiavus pirminį poveikį, nustatyta, kad stebėsenos centro veiklos išlaidos yra 3,3–5,5 mln. eurų. Tarnybos steigimo reglamente nustatyta ir jos finansiniuose dokumentuose atsispindinti finansinė ir administracinė autonomija leido Tarnybai sukurti priemones, reikšmingai pagerinančias veiklos rodiklius reiklioje ir nuolat besikeičiančioje vartotojų aplinkoje ir padedančias geriau laikytis Tarnybos patikimo finansų valdymo principų.
13.

Laikantis Audito Rūmų rekomendacijų, 2009 m. Europos narkotikų ir narkomanijos stebėsenos centro darbo programa geriau užtikrina sąsają tarp prioritetų, tikslų bei numatytų veiksmų. Be to, įvertinus programos įgyvendinimui reikalingas išlaidas, žmogiškieji ir finansiniai ištekliai priskirti kiekvienam prioritetui bei veiksmams. Darbo programos įgyvendinimo eigai kontroliuoti parengta metų tarpinė pažangos ataskaita. Be to, ruošiantis 2010–2012 m. planavimo ciklui patobulintas veikla grindžiamo valdymo (VGV) metodas: buvo skatinamos į rezultatus orientuotos procedūros, nustatyti lengviau išmatuojami tikslai ir parengti atitinkami veiklos rodikliai.
8.

Apskaičiuoti išlaidas sudėtinga, todėl planuojama įgyvendinti griežtesnį biudžeto valdymą. FRONTEX ėmėsi steigti Centrinį turimos techninės įrangos registrą (angl. Central Record of Available Technical Equipment, CRATE). Į šį registrą įtraukiama valstybių narių įranga, kuri gali būti naudojama atliekant bendras operacijas, ir jis yra susietas su bendrų išlaidų apskaičiavimo metodu (REM). REM koncepcija bus taikoma ir vertinama 2008–2009 m., ji turėtų padėti veiksmingiau panaudoti biudžeto asignavimus. Be to, FRONTEX nustatė savo ilgalaikių operacijų etapus, kad sudaryti biudžetą būtų lengviau.
26.

EuropeAid tarnyba įdiegė pasirenkamą ex ante kontrolę 2003 m. pabaigoje. Ši kontrolė yra kasdienių mokėjimų ir įsipareigojimų pavyzdžių, atsitiktinai atrinktų iš tų, kuriuos leista vykdyti, dokumentų tikrinimas, po to, kai buvo atliktos standartinės patikros (28) prižiūrint įgaliojimus suteikiančiam pareigūnui. Tokia antro lygio kontrolė buvo priskirta už AKR šalis atsakingam direktoratui, tokiu būdu daugeliu atvejų užtikrinant įgaliojimus suteikiančio pareigūno nepriklausomumą (išskyrus paties direktoriaus leistas vykdyti operacijas, visų pirma susijusias su biudžetine parama). Šios kontrolės tikslas – padėti efektyviai pereiti nuo visiškai centralizuotos prie visiškai decentralizuotos finansų kontrolės (t.y. prižiūrimos įgaliojimus suteikiančio pareigūno) ir įdiegti efektyvią ex post kontrolę. Pasirenkama ex ante kontrolė buvo panaikinta 2005 m., reorganizavus EuropeAid.
6.

Komisijos tinkamumo finansuoti vertinimas būtų grindžiamas su produktu susijusiomis priemonėmis ir valdymo sistemų veikimu, be to, nebūtų įtrauktos individualiems paramos gavėjams taikomos taisyklės, esančios BŽŪP strateginiuose planuose. Pasiūlyme „produktas“ nėra aiškiai apibrėžtas. Mūsų manymu, yra intervencinių priemonių, kurias taikant produktas priklauso nuo to, kaip paramos gavėjai laikosi BŽŪP strateginiuose planuose nustatytų įsipareigojimų.
49.

Pastaruoju metu Audito Rūmų atliktas audito darbas parodė, kad yra didelių abejonių dėl 2000–2006 m. ir 2007–2013 m. ERPF reglamentavimo sistemos, pagal kurią finansinės priemonės buvo ar yra įgyvendinamos, tinkamumo. Audito Rūmai nustatė šiuos pagrindinius trūkumus: numatytų finansinių svertų ir fondo atnaujinimo galimybių nepakankamumas, galimybė skirti per daug lėšų finansinėms priemonėms, galimybė nepagrįstai taikyti lengvatines sąlygas privačiajam sektoriui, neaiškios apyvartiniam kapitalui taikomos tinkamumo finansuoti sąlygos. Be to, išskaidymo poveikis įgyvendinant daugybę veiksmų programų vienoje valstybėje narėje lemia tai, kad gali būti sukurti fondai, neturintys pakankamai kritinės masės, ir prisideda prie vilkinimų. Dabartiniame bendrojo reglamento projekte šiems trūkumams nėra skiriama pakankamai dėmesio.
16.

„Pajėgumų“ specialiojoje programoje konkrečiai numatyta, kad pagal Septintąją pagrindų programą yra finansuojamos viešosios ir privačios „mokslinių tyrimų infrastruktūros“. Be to, Sprendimo III priede nustatyta, kad finansuojant tokias infrastruktūras MTTP pagrindų programos finansavimas bus derinamas su kitomis ES (pirmiausia struktūrinių fondų) ir nacionalinėmis priemonėmis (18). Kaip patvirtino Audito Rūmų auditai, esamų Komisijos mechanizmų visų lygių valstybės pagalbai moksliniams tyrimams ir plėtrai kontroliuoti nepakanka norint užtikrinti, kad būtų laikomasi Bendrijos valstybės pagalbos moksliniams tyrimams ir plėtrai taisyklėse apibrėžtų ribų, kai pagal Septintąją pagrindų programą kofinansuojama veikla. Be to, kaip nurodyta ankstesnėje Audito Rūmų nuomonėje dėl struktūrinių veiksmų (19), Komisija nebeturi išsamios informacijos apie tokios veiklos, kuri valdoma kartu, įgyvendinimą, už kurį atsako nacionalinės ar regioninės valdžios institucijos, pavyzdžiui, mokslinių tyrimų projektų finansavimas, parama inovacijų ir technologijų perdavimui arba mokslinių tyrimų infrastruktūroms. Kaip Audito Rūmai jau minėjo nuomonėje dėl Finansinio reglamento (20), Komisija didelį dėmesį turėtų skirti galimiems pavojams, kylantiems dėl to, kad vienam veiksmui iš Bendrijos biudžeto skiriamos įvairios dotacijos. Todėl Audito Rūmai rekomenduoja, kad Komisija sukurtų atitinkamas kontrolės priemones, siekdama užtikrinti atitiktį valstybės pagalbos taisyklėms tais atvejais, kai mokslinių tyrimų veikla finansuojama iš kelių šaltinių.
19.

Kita vertus, 1999 m. kovo mėn. Berlyno Europos Vadovų Taryba padarė išvadą, inter alia, kad Bendrijų nuosavų išteklių sistema turi būti skaidri, paprasta ir pagrįsta kriterijais, kurie geriausiai išreiškia kiekvienos valstybės galimybes įnešti savo indėlį. Vis dėl to bet koks korekcijos mechanizmas kelia pavojų nuosavų išteklių sistemos paprastumui ir skaidrumui. Ypač apskaičiuojant grynąjį likutį, reikia apsispręsti dėl daugelio dalykų (dėl įtraukiamų straipsnių, ataskaitinių laikotarpių ir apskaitos metodų), kurie bet kokį korekcijos mechanizmą padaro sudėtingą. Be to, grynasis biudžeto likutis nėra tinkamas rodiklis, siekiant įvertinti Bendrijos politikų bendro pobūdžio privalumus, kadangi juo neįvertinamas šių politikų multiplikacinis efektas (18).
31.

Per finansinius metus, taikant Finansinio reglamento 31 ir 49 straipsnius, patvirtinta aštuoniolika ( 11 ) C perkėlimų (įskaitant vadinamąjį kaupiamąjį perkėlimą). C perkėlimai sudarė 106 753 497 EUR, t. y. 5,2 proc. galutinių asignavimų. Palyginimui, 2020 m. patvirtinta 12 C perkėlimų, kurie sudarė 9 proc. galutinių asignavimų. 3 lentelė C perkėlimų analizė pagal išlaidų kategoriją ir paskirtį Išlaidų kategorija, į kurią perkeliamos lėšos Tikslas Perkėlimas Perkelta suma (EUR) % perkeltų asignavimų Pastatų politika ADENAUER II pastato projektas C19 33 559 035 31,4 TREVES II pastato įsigijimas C19 22 007 230 20,6 Liuksemburgo pastatų saugumas C4 750 000 0,7 Iš viso „Pastatų politika“ 56 316 265 52,8 IT ir kita techninė įranga IT ir kita techninė įranga C6, C7, C8, C12, C13, C14, C18 16 837 752 15,8 Iš viso „IT ir kita techninė įranga“ 16 837 752 15,8 Personalas ir kiti darbuotojai Išlaidos personalui C15, C19 8 640 000 8,1 Išlaidos kitiems darbuotojams C1 4 095 480 3,8 SARS-CoV-2 tyrimų patalpų įrengimas C2 360 000 0,3 Sveikata ir COVID-19 prevencija C2,C9,C16 11 940 000 11,2 Iš viso „Personalas ir kiti darbuotojai“ 25 035 480 23,5 Daugiakalbystė Išorės vertėjai žodžiu – CCI C6, C7 4 750 000 4,4 Išorės vertimas raštu C10 2 000 000 1,9 Iš viso „Daugiakalbystė“ 6 750 000 6,3 Kitos išlaidos Europos mokslo žiniasklaidos centras C5 304 000 0,3 Expenditure on catering C3 1 080 000 1,0 Leidiniai ir EMAS C8, C17 430 000 0,4 Iš viso „Kitos išlaidos“ 1 814 000 1,7 Iš viso 106 753 497 100,0
u)

sukurti platesnę strateginę ES ir regioninių bei subregioninių organizacijų, tokių kaip AS, Arabų Lyga ar Vakarų Afrikos valstybių ekonominė bendrija (VAVEB), ir JT partnerystės krizių valdymo srityje sistemą ir ypač stiprinti trišalius AS Taikos ir saugumo tarybos, JTST ir ES Politikos ir saugumo komiteto ryšius, siekiant padėti užtikrinti pastangų nuoseklumą ir abipusį stiprinimą remiant AS; didinti AS pagal JT įgaliojimus vykdomų taikos operacijų finansavimo nuspėjamumą, tvarumą ir lankstumą; ieškoti sprendimų, kurie padarytų ES ir AS bendradarbiavimą glaudesnį konkrečiose veiksmų srityse ir taip pagerintų išankstinio perspėjimo ir konfliktų prevencijos pajėgumą bei sudarytų galimybę keistis geriausia krizių valdymo patirtimi ir žiniomis,
2.1.

COSAC nuoširdžiai liūdi dėl Lenkijos Respublikos Prezidento ir visų jo delegacijos narių tragiškos žūties per orlaivio avariją 2010 m. balandžio 10 d. Simbolinė tragedijos reikšmė dar didesnė dėl to, kad ji įvyko per 70-ąsias Katynės žudynių – vieno liūdniausių Europos istorijos įvykių, paveikusių visą kartą – metines.
1. Per pirmąjį komiteto posėdį, vykstantį po komiteto narių paskyrimo pagal 209 straipsnį, ir vėl po dvejų su puse metų, komitetas išsirenka biurą, kurį sudaro pirmininkas ir pirmininko pavaduotojai, renkami atskirais balsavimais iš tikrųjų to komiteto narių. Sprendimą dėl to, kiek pirmininko pavaduotojų bus renkama, priima Parlamentas, atsižvelgdamas į Pirmininkų sueigos pasiūlymą. Parlamento įvairovė turi būti atspindima kiekvieno komiteto biuro sudėtyje ; neleidžiama, kad biurą sudarytų vien vyrai arba vien moterys arba kad visi pirmininko pavaduotojai būtų iš tos pačios valstybės narės.

1. Per pirmąjį komiteto posėdį, vykstantį po komiteto narių paskyrimo pagal 209 straipsnį, ir vėl po dvejų su puse metų komitetas išsirenka biurą, kurį sudaro pirmininkas ir pirmininko pavaduotojai, renkami atskirais balsavimais iš tikrųjų to komiteto narių. Sprendimą dėl to, kiek pirmininko pavaduotojų bus renkama, priima Parlamentas, atsižvelgdamas į Pirmininkų sueigos pasiūlymą. Parlamento įvairovė turi būti atspindima kiekvieno komiteto biuro sudėtyje . Komiteto pirmininkas ir pirmasis jo pavaduotojas negali būti tos pačios lyties. Lyčių lygybės principas taikomas ir kitiems Biuro nariams. Neleidžiama, kad visi Biuro nariai būtų iš tos pačios valstybės narės.
1.

nusprendžia prie Darbo tvarkos taisyklių 130 straipsnio 3 dalies pridėti tokį išaiškinimą: „Formuluotė „išimtiniais atvejais“ turi būti suprantama taip, kad papildomus klausimus būtina pateikti skubiai ir negalima laukti, kol tokį klausimą bus galima pateikti kitą mėnesį. Be to, pagal 3 dalies antrą pastraipą pateikiamų klausimų skaičius neturi viršyti nustatytos penkių klausimų per mėnesį kvotos.“
1.

Lukštentų ryžių importo muitai a) 30 EUR už toną šiais atvejais: i) kai nustatoma, kad lukštentų ryžių importas per visus prekybos metus, kurie ką tik baigėsi, nepasiekė 121b straipsnio 3 dalies pirmoje pastraipoje nurodyto metinio referencinio kiekio, sumažinto 15 %; ii) kai nustatoma, kad lukštentų ryžių importas per pirmuosius šešis prekybos metų mėnesius nepasiekė 121b straipsnio 3 dalies antroje pastraipoje nurodyto dalinio referencinio kiekio, sumažinto 15 %; b) 42,5 EUR už toną šiais atvejais: i) kai nustatoma, kad lukštentų ryžių importas per visus prekybos metus, kurie ką tik baigėsi, viršija 121b straipsnio 3 dalies pirmoje pastraipoje nurodytą metinį referencinį kiekį, sumažintą 15 %, bet neviršija to paties metinio referencinio kiekio, padidinto 15 %; ii) kai nustatoma, kad lukštentų ryžių importas per pirmuosius šešis prekybos metų mėnesius viršija 121b straipsnio 3 dalies antroje pastraipoje nurodytą dalinį referencinį kiekį, sumažintą 15 %, bet neviršija to paties dalinio referencinio kiekio, padidinto 15 %; c) 65 EUR už toną šiais atvejais: i) kai nustatoma, kad lukštentų ryžių importas per visus prekybos metus, kurie ką tik baigėsi, viršija 121b straipsnio 3 dalies pirmoje pastraipoje nurodytą metinį referencinį kiekį, padidintą 15 %; ii) kai nustatoma, kad lukštentų ryžių importas per pirmuosius šešis prekybos metų mėnesius viršija 121b straipsnio 3 dalies antroje pastraipoje nurodytą dalinį referencinį kiekį, padidintą 15 %.
G.

kadangi Bruno Gollnisch pateikė paaiškinimą dėl to, kodėl jo frakcija Ronos-Alpių regiono taryboje pateikė pranešimą spaudai, dėl kurio buvo pateiktas prašymas atšaukti imunitetą, nurodydamas, kad šį pranešimą parengė to regiono Nacionalinio fronto partijos grupė, įskaitant jo ryšių vadovą, kuris įgaliotas kalbėti išrinktų Nacionalinio fronto partijos pareigūnų vardu; kadangi Parlamento nario imuniteto taikymas tokiai situacijai reikštų netinkamą ir per daug platų šių taisyklių, kuriomis siekiama išvengti kišimosi į Parlamento veiklą ir nepriklausomumą, taikymą,
2.

su dideliu susirūpinimu atkreipia dėmesį į nacionalinių pelno mokesčio tarifų fragmentaciją ES, nes tai gali daryti iškreipiamąjį poveikį bendrajai rinkai ir pakenkti ES ekonomikai; be to, atkreipia dėmesį į tai, kad per pastaruosius dešimtmečius ES toliau mažėjo vidutiniai įmonių pelno mokesčio tarifai; pakartoja, kad reikia skubiai sukurti plataus masto mokesčių bazę ir sumažinti mokesčių slėpimo, mokestinio sukčiavimo ir agresyvaus mokesčių planavimo galimybes, be kita ko, įgyvendinant EBPO ir G20 susitarimą ES lygmeniu;
—

atsižvelgdamas į Europos Tarybos Demokratinės kultūros kompetencijos orientacinius metmenis (angl. Council of Europe Reference Framework of Competences for Democratic Culture),
—

atsižvelgdamas į 2021 m. vasario 16 d. Europos sisteminės rizikos valdybos ataskaitą „Paramos priemonių, kuriomis siekiama apsaugoti realiąją ekonomiką nuo COVID-19 pandemijos, padariniai finansiniam stabilumui“ (angl. „Financial stability implications of support measures to protect the real economy from the COVID-19 pandemic“),
H.

kadangi KLDR valdžios institucijos sistemingai kaliniams neleidžia naudotis pagrindinėmis teisėmis ir vykdo neteismines egzekucijas, savavališką sulaikymą ir priverstinį dingimą, be kita ko, grobdamos užsienio piliečius, ir, be kita ko, mano, kad, kaip nurodo kai kurie šaltiniai, didelėje baudžiamojoje sistemoje, sudarytoje iš, be kita ko, įkalinimo centrų, sulaikymo centrų, darbo mokymo stovyklų, politinių įkalinimo stovyklų ir perauklėjimo stovyklų, yra kalinama daugiau kaip 100 000 žmonių; kadangi KLDR režimas, kad išlaikytų savo ekonomiką, nuolat ir sistemingai taiko priverstinio darbo praktiką daugeliui savo gyventojų, visų pirma „kwanliso“ stovyklose kalinamiems žmonėms;